CELEX: 32020R2211
Language: da
Date: 2020-12-22 00:00:00
Title: Kommissionens gennemførelsesforordning (EU) 2020/2211 af 22. december 2020 om ændring af bilag VI til gennemførelsesforordning (EU) 2019/2072 for så vidt angår Det Forenede Kongerige

28.12.2020   
               
               
                  DA
               
               
                  Den Europæiske Unions Tidende
               
               
                  L 438/41
               
            
         KOMMISSIONENS GENNEMFØRELSESFORORDNING (EU) 2020/2211
         af 22. december 2020
         om ændring af bilag VI til gennemførelsesforordning (EU) 2019/2072 for så vidt angår Det Forenede Kongerige
         EUROPA-KOMMISSIONEN HAR —
         under henvisning til traktaten om Den Europæiske Unions funktionsmåde,
         under henvisning til Europa-Parlamentets og Rådets forordning (EU) 2016/2031 af 26. oktober 2016 om beskyttelsesforanstaltninger mod planteskadegørere og om ændring af Europa-Parlamentets og Rådets forordning (EU) nr. 228/2013, (EU) nr. 652/2014 og (EU) nr. 1143/2014 og om ophævelse af Rådets direktiv 69/464/EØF, 74/647/EØF, 93/85/EØF, 98/57/EF, 2000/29/EF, 2006/91/EF og 2007/33/EF (1), særlig artikel 40, stk. 3, og
         ud fra følgende betragtninger:
         
                     (1)
                  
                  
                     Ved Kommissionens gennemførelsesforordning (EU) 2019/2072 (2) er der fastsat beskyttelsesforanstaltninger mod planteskadegørere, som finder anvendelse på Unionens område.
                  
               
                     (2)
                  
                  
                     EU-retten, herunder gennemførelsesforordning (EU) 2019/2072, finder anvendelse på og i Det Forenede Kongerige i en overgangsperiode, der udløber den 31. december 2020, i overensstemmelse med aftalen om Det Forenede Kongerige Storbritannien og Nordirlands udtræden af Den Europæiske Union og Det Europæiske Atomenergifællesskab (»udtrædelsesaftalen«), særlig artikel 126 og artikel 127, stk. 1.
                  
               
                     (3)
                  
                  
                     I henhold til gennemførelsesforordning (EU) 2019/2072 kan knolde af arter af Solanum L. og hybrider deraf, bortset fra dem, der er beskrevet i række 15 og 16 i bilag VI til nævnte forordning (»planterne«), indføres til Unionen fra de tredjelande, der er opført i fjerde kolonne i række 17 i samme bilag.
                  
               
                     (4)
                  
                  
                     I betragtning af udløbet af den overgangsperiode, der er fastsat i udtrædelsesaftalen, har Det Forenede Kongerige indgivet en anmodning til Kommissionen om, at det fra den 1. januar 2021 anerkendes som værende fri for skadegøreren.
                  
               
                     (5)
                  
                  
                     Rådets direktiv 93/85/EØF (3) indeholder bestemmelser om foranstaltninger, der skal træffes i medlemsstaterne, bl.a. mod skadegøreren Clavibacter sepedonicus (Spieckermann og Kottho) Nouioui et al., som er en af årsagerne til kartoffelringbakteriose.
                  
               
                     (6)
                  
                  
                     I overensstemmelse med artikel 2 i direktiv 93/85/EØF har Det Forenede Kongerige gennemført årlige undersøgelser, hvis resultater viser, at dets område har været frit for skadegøreren i de seneste tre år. Resultaterne af disse undersøgelser blev meddelt Kommissionen og de øvrige medlemsstater i 2020.
                  
               
                     (7)
                  
                  
                     Desuden er der ikke registreret tilbageholdelser af skadegøreren under flytning af planterne inden for Det Forenede Kongerige eller fra det pågældende land til Unionen.
                  
               
                     (8)
                  
                  
                     Det Forenede Kongerige har meddelt Kommissionen, at dets respektive lovgivning, som har gennemført direktiv 93/85/EØF, ikke vil ændre sig og fortsat vil finde anvendelse fra den 1. januar 2021.
                  
               
                     (9)
                  
                  
                     Det Forenede Kongerige opføres i række 17, fjerde kolonne, i bilag VI til gennemførelsesforordning (EU) 2019/2072, uden at dette berører anvendelsen af EU-retten på og i Det Forenede Kongerige for så vidt angår Nordirland i overensstemmelse med artikel 5, stk. 4, i protokollen om Irland/Nordirland til udtrædelsesaftalen sammenholdt med bilag 2 til nævnte protokol.
                  
               
                     (10)
                  
                  
                     For at sikre, at Det Forenede Kongerige forbliver frit for skadegøreren, bør det senest den 28. februar hvert år forelægge Kommissionen undersøgelsesresultater, der bekræfter, at Clavibacter sepedonicus (Spieckermann og Kottho) Nouioui et al. ikke er forekommet på dets område i det foregående år.
                  
               
                     (11)
                  
                  
                     Gennemførelsesforordning (EU) 2019/2072 bør derfor ændres.
                  
               
                     (12)
                  
                  
                     Da den overgangsperiode, der er fastsat i udtrædelsesaftalen, udløber den 31. december 2020, bør denne forordning finde anvendelse fra den 1. januar 2021.
                  
               
                     (13)
                  
                  
                     Foranstaltningerne i denne forordning er i overensstemmelse med udtalelse fra Den Stående Komité for Planter, Dyr, Fødevarer og Foder —
                  
               VEDTAGET DENNE FORORDNING:
         
            Artikel 1
            Bilag VI til gennemførelsesforordning (EU) 2019/2072 ændres som angivet i bilaget til nærværende forordning.
         
         
            Artikel 2
            Denne forordning træder i kraft på tredjedagen efter offentliggørelsen i Den Europæiske Unions Tidende.
            Den anvendes fra den 1. januar 2021.
         
         
            Denne forordning er bindende i alle enkeltheder og gælder umiddelbart i hver medlemsstat.
            Udfærdiget i Bruxelles, den 22. december 2020.
            
               
                  På Kommissionens vegne
               
               Ursula VON DER LEYEN
               
                  Formand
               
            
         
         
            (1)  EUT L 317 af 23.11.2016, s. 4.
         
            (2)  Kommissionens gennemførelsesforordning (EU) 2019/2072 af 28. november 2019 om ensartede betingelser for gennemførelsen af Europa-Parlamentets og Rådets forordning (EU) 2016/2031 for så vidt angår beskyttelsesforanstaltninger mod planteskadegørere og om ophævelse af Kommissionens forordning (EF) nr. 690/2008 og om ændring af Kommissionens gennemførelsesforordning (EU) 2018/2019 (EUT L 319 af 10.12.2019, s. 1).
         
            (3)  Rådets direktiv 93/85/EØF af 4. oktober 1993 om bekæmpelse af kartoflens ringbakteriose (EFT L 259 af 18.10.1993, s. 1).
      
      
         
            BILAG
            Række 17, fjerde kolonne, i bilag VI til gennemførelsesforordning (EU) 2019/2072 affattes således:
            »Tredjelande bortset fra:
            
                        a)
                     
                     
                        Algeriet, Egypten, Israel, Libyen, Marokko, Syrien, Schweiz, Tunesien og Tyrkiet,
                        eller
                     
                  
                        b)
                     
                     
                        de, som opfylder følgende bestemmelser:
                        
                                    i)
                                 
                                 
                                    De er et af følgende:
                                    Albanien, Andorra, Armenien, Aserbajdsjan, Hviderusland, Bosnien-Hercegovina, De Kanariske Øer, Færøerne, Georgien, Island, Liechtenstein, Moldova, Monaco, Montenegro, Nordmakedonien, Norge, Rusland (kun følgende dele: det centrale føderale distrikt (Tsentralny federalny okrug), det nordvestlige føderale distrikt (Severo-Zapadny federalny okrug), det sydlige føderale distrikt (Yuzhny federalny okrug), det nordkaukasiske føderale distrikt (Severo-Kavkazsky federalny okrug) og det føderale distrikt Volga (Privolzhsky federalny okrug)), San Marino, Serbien og Ukraine og
                                 
                              
                                    ii)
                                 
                                 
                                    de opfylder en af følgende betingelser:
                                    
                                                —
                                             
                                             
                                                de anerkendes som værende frie for Clavibacter sepedonicus (Spieckermann and Kottho) Nouioui et al., i overensstemmelse med den procedure, der er omhandlet i artikel 107 i forordning (EU) 2016/2031, eller
                                             
                                          
                                                —
                                             
                                             
                                                deres lovgivning anerkendes som værende ækvivalent med EU-bestemmelserne vedrørende beskyttelse mod Clavibacter sepedonicus (Spieckermann and Kottho) Nouioui et al. i overensstemmelse med den procedure, der er omhandlet i artikel 107 i forordning (EU) 2016/2031
                                             
                                          
                              eller
                     
                  
                        c)
                     
                     
                        Det Forenede Kongerige (*1), forudsat at følgende betingelse opfyldes: Det Forenede Kongerige sender senest den 28. februar hvert år Kommissionen undersøgelsesresultater, der bekræfter, at Clavibacter sepedonicus (Spieckermann og Kottho) Nouioui et al. ikke er forekommet på dets område i det foregående år.
                     
                  
               (*1)  I overensstemmelse med aftalen om Det Forenede Kongerige Storbritannien og Nordirlands udtræden af Den Europæiske Union og Det Europæiske Atomenergifællesskab, særlig artikel 5, stk. 4, i protokollen om Irland/Nordirland sammenholdt med bilag 2 til samme protokol, omfatter henvisninger til Det Forenede Kongerige i dette bilag ikke Nordirland.««